Verkiesingsuitslae: ANC, DA en EFF oorheers in provinsiesDie ANC, DA en Ekonomiese Vryheidsvegters (EFF) oorheers tot dusver die top-drie posisies in meeste van die provinsies. Limpopo: Die EFF kan moontlik die amptelike opposisie in Limpopo word nadat hy 68 401 of 9,35% van die stemme wat reeds getel is op hom verenig het. Die ANC oorheers in die provinsie met 577 937 of 79,2% van die stemme terwyl die DA met 53 777 of 7,35% van die stemme in die derde plek is. Vrystaat: In die Vrystaat het die ANC reeds 316 902 of 71,53% van die stemme op hom verenig terwyl die DA 65 921 of 14,57% van die stemme gekry het. Die EFF is in die derde plek met 36 597 of 8,09% van die stemme. Wes-Kaap: Die ANC loop voor in al die provinsies behalwe die Wes-Kaap waar die DA 1 055 195 of 59,75% van die stemme wat reeds getel is op hom verenig het. Die ANC is in die twee plek met 572 361 of 32,41% van die stemme terwyl die EFF met 35 099 of 1,99% van die stemme tot dusver, met die derde plek tevrede moet wees. Gauteng: In Gauteng vorder die stemtellery maar traag. Die ANC het tot dusver 473 855 of 58,96% van die stemme op hom verenig. Die DA het 215 421 of 26,8% van die stemme gekry terwyl die EFF 69 303 of 8,62% van die stemme gekry het. Noordwes: Die ANC loop intussen ver voor in Noordwes. Die ANC het 407 328 of 70,58% van die stemme op hom verenig terwyl die DA in tweede plek is nadat hy 66 920 of 11,59% van die stemme gekry het. Die EFF is kort op die DA se hakke met 65 920 of 11,3% van die stemme tot dusver. Noord-Kaap: In die Noord-Kaap het die ANC tot dusver 259 921 of 63,88% van die stemme op hom verenig terwyl die DA 99 584 of 24,47% van die stemme gekry het. Ook hier moet die EFF met die derde plek tevrede wees nadat hy tot dusver 19 716 of 4,85% van die stemme gekry het. Oos-Kaap: Die ANC is ook ver voor in die Oos-Kaap. Die ANC het 1 065 849 of 73,23% van die stemme op hom verenig. Die DA het 201 489 of 13,84% van die stemme gekry terwyl die UDM tans in die derde plek is in die provinsie met 82 914 of 5,7% van die stemme. Mpumalanga: In Mpumalanga het die ANC tot dusver 983 383 of 78,18% van die stemme gekry. Die DA het 132 046 of 10,49% van die stemme gekry terwyl die EFF 78 115 of 6,21% van die stemme op hom verenig het. KwaZulu-Natal: Dit is slegs in KwaZulu-Natal waar die DA en die EFF tans agterbly. Die ANC het tot dusver 1 068 924 of 64,64% van die stemme op hom verenig. Die IVP en NFP is in die tweede en derde plekke. Die IVP het 227 462 of 13,76% van die stemme gekry terwyl die NFP 152 375 of 9,21% van die stemme gekry het.